**PAREIŠKĖJO PATVIRTINIMAS IR DEKLARACIJA\***

I. Tvirtinu, kad:

1. Institucijos teikiamoje projekto paraiškoje ir jos prieduose pateikta informacija yra teisinga, interesų konflikto nėra. Sutinku, kad informacija apie projekto paraišką (paraiškos teikėjo pavadinimas, projekto pavadinimas, skirta Sporto rėmimo fondo lėšų suma ir sporto projekto turinio santrauka) būtų skelbiama VšĮ Centrinės projektų valdymo agentūros interneto svetainėje.

2. esu susipažinęs su Asmens duomenų tvarkymo Centrinėje projektų valdymo agentūroje tvarkos aprašu, skelbiamu VšĮ Centrinės projektų valdymo agentūros interneto svetainėje https://www.cpva.lt/asmens-duomenu-apsauga/479.

3. nėra aplinkybių, ribojančių pareiškėjo galimybių gauti Sporto rėmimo fondo lėšas.

II. Tvirtinu, kad dėl institucijos ir dėl jos atsakingų asmenų (t. y., vadovo, kito valdymo ar priežiūros organo nario ar kito asmens, turinčio (turinčių) teisę atstovauti institucijai ar ją kontroliuoti, jos vardu priimti sprendimą, sudaryti sandorį, ar buhalterio (buhalterių) ar kito (kitų) asmens (asmenų), turinčio (turinčių) teisę surašyti ir pasirašyti institucijos apskaitos dokumentus) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis ir šie asmenys neturi neišnykusio ar nepanaikinto teistumo už šias nusikalstamas veikas:

1) dalyvavimą nusikalstamame susivienijime, jo organizavimą ar vadovavimą jam;

2) kyšininkavimą, prekybą poveikiu, papirkimą;

3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;

4) nusikalstamą bankrotą;

5) teroristinį ir su teroristine veikla susijusį nusikaltimą;

6) nusikalstamu būdu gauto turto legalizavimą;

7) prekybą žmonėmis, vaiko pirkimą arba pardavimą;

8) kitos valstybės subjekto (partnerio) atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.

III. Tvirtinu, kad institucija yra atsiskaičiusi už ankstesniais metais iš Sporto fondo gautų lėšų projektui panaudojimą teisės aktų nustatyta tvarka ir gautas Sporto fondo lėšas panaudojo pagal tikslinę paskirtį.

\*Paaiškėjus, kad šioje deklaracijoje pateikta informacija yra melaginga, paraiška yra atmetama.

|  |  |  |
| --- | --- | --- |
| Institucijos vadovas/įgaliotas asmuo: | | |
|  |  |  |
| (Vardas, pavardė) |  | (Parašas) |